Legal Document

Category: 333

Text:
40. ΒΑΣΙΛΙΚΟΝ ΔΙΑΤΑΓΜΑ της 7/9 Δεκ. 1947 Περί φορολογίας του καταναλισκομένου καπνού δια την προμήθειαν των δια τας ενόπλους δυνάμεις αναγκαιούντων σιγαρέττων και περί ρυθμίσεως ζητημάτων τινων αφορώντων την φορολογίαν του καπνού και την δίωξιν του λαθρεμπορίου. Έχοντες υπ’ όψει 1)το υπό στοιχ. ΛΣΤ΄ Ψήφισμα της Δ΄ Αναθεωρητικής Βουλής των Ελλήνων «περί εξουσιοδοτήσεως προς έκδοσιν Δ/των Νομοθετικού χαρακτήρος και περιεχομένου» και 2)την από 1 Δεκ. 1947 πιστοποίησιν της Βουλής, δι’ ης βεβαιούται το περιεχόμενον του υπό του Υπουργού των Οικονομικών καταθέντος σχεδίου νόμου «περί φορολογίας του καταναλισκομένου καπνού δια την προμήθειαν των δια τας Ενόπλους Δυνάμεις αναγκαιούντων σιγαρέττων και περί ρυθμίσεως ζητημάτων τινων αφορώντων την φορολογίαν του καπνού και την δίωξιν του λαθρεμπορίου», προτάσει του Υπουργικού Συμβουλίου, απεφασίσαμεν και διατάσσομεν: Άρθρ.1.-1.Κυρούται η υπ’ αριθ. 119/11.3.47 πράξις του Υπουργικού Συμβουλίου, περί φορολογίας των καταναλισκομένων σιγαρέττων δια την προμήθειαν των δια τας Ενόπλους Δυνάμεις απαιτουμένων σιγαρέττων. 2.Δια πράξεων του Υπουργικού Συμβουλίου δύναται να αυξομειώται ή και να καταργείται ολοσχερώς η φορολογία στρατιωτικού σιγαρέττου. 3.Εν περιπτώσει μη εμπροθέσμου εκπληρώσεως των υποχρεώσεων των Καπνοβιομηχανιών εκ της «φορολογίας του στρατιωτικού σιγαρέττου», καταλογίζεται δια πράξεως του Εφόρου Καπνού εις βάρος της Καπνοβιομηχανίας προσαύξησις μέχρι ποσού ίσου προς το 50% της καθυστερουμένης οφειλής. Η εν λόγω πράξις υπόκειται εις την διαδικασίαν του άρθρ. 89 του Κώδικος των Νόμων περί Φορολογίας του Καπνού. Άρθρ.2.-(Διαγράφεται συμφώνως τω άρθρω δευτέρω του Ν.Δ. υπ’ αριθ. 564/1948, κατωτ. αρ. 41). 28.Ε.α.38-40 Κώδικας Φορολογίας Καπνού Άρθρ.3.-1.Επί διαπιστουμένων παραβάσεων κατοχής, αγοράς και πωλήσεως σιγαρέττων, καπνού πίππας και πούρων αλλοδαπής προελεύσεως, λόγω της μη υπαγωγής των εις τους επ’ αυτών οφειλομένους δασμούς και φόρους καταναλώσεως, περί ων προβλέπουν αι διατάξεις της παρ. 2 του άρθρ. 70, της παρ. 1 του άρθρ. 83 και της παρ. 1 περίπτ. ε΄ του άρθρ. 87 του Κώδικος Νόμων περί Φορολογίας καπνού, εφ’ όσον η παράβασις αφορά ποσότητα σιγαρέττων, καπνού πίππας και πούρων αλλοδαπής προελεύσεως, βάρους ουχί ανωτέρου του ενός χιλιογράμμου, δεν ασκείται ποινική δίωξις εναντίον των παραβατών. Η ισχύς της παρούσης παραγράφου άρχεται από της 18 Μαΐου 1945. 2.Πας δημόσιος υπάλληλος ή αστυνομικόν όργανον εις την αντίληψιν του οποίου υποπίπτει παράβασις εκ των προβλεπομένων υπό της προηγουμένης παραγράφου, προβαίνει επί παρουσία δύο μαρτύρων ή ετέρου δημοσίου υπαλλήλου ή αστυνομικού οργάνου εις την κατάσχεσιν των παρανόμως κυκλοφορούντων ειδών, συντάσσων εις διπλούν έκθεσιν κατασχέσεως προσυπογραφομένην υπό των μαρτύρων ή του ετέρου δημοσίου οργάνου. Αντίγραφον της εκθέσεως ταύτης κοινοποιείται αμέσως υπό του ενεργούντος την κατάσχεσιν εις τον καθ’ ου αύτη, έτερον δε μετά των κατασχομένων ειδών αποστέλλεται εις τον αρμόδιον Έφορον Καπνού, όστις βάσει ταύτης εκδίδει καταλογιστικήν πράξιν. Άρθρ.4.-1.Η δίωξις των κατά τας ισχυούσας διατάξεις περί καλλιεργείας, παραγωγής, εμπορίας, ελέγχου και φορολογίας του καπνού παραβάσεων ως και των κατά τας διατάξεις περί σιγαροχάρτου εν γένει και μονοπωλιακών ειδών τοιούτων, διεξάγεται υπό των υπαλλήλων και υπηρετών των Εφοριών Καπνού, των Οικονομικών Επιθεωρητών Εφοριών Καπνού και Μονοπωλίων και υπό των υπαλλήλων της Κεντρικής Υπηρεσίας του Υπουργείου των Οικονομικών, των υπηρετούντων εις τα Τμήματα Φορολογίας Καπνού και Μονοπωλίων, εκ παραλλήλου προς τας λοιπάς αρμοδίας δια την δίωξιν του λαθρεμπορίου Αρχάς. Οι υπάλληλοι ούτοι εν τη εκτελέσει των καθηκόντων των τούτων, θεωρούνται υπάλληλοι της Δικαστικής Αστυνομίας, έχοντες προς τούτο καθήκοντα ανακριτικών υπαλλήλων κατά τας διατάξεις της Ποινικής Δικονομίας και ειδικώς των Νόμων περί Καπνού, Εμμέσων Φόρων και Μονοπωλίων. 2.Η ιδιότης των ανωτέρω υπαλλήλων και υπηρετών ως οργάνων διώξεως του λαθρεμπορίου βεβαιούται δια δελτίου ταυτότητος, εκδιδομένου υπό του Τμήματος Ελέγχου Βιομηχανίας και Φόρου Καταναλώσεως Καπνού του Υπουργείου των Οίκονομικών. Δια κοινής αποφάσεως των Υπουργών Οικονομικών και Δημοσίας Τάξεως δύναται να επιτρέπεται εις τους υπαλλήλους τούτους η οπλοφορία εν τη εκτελέσει των καθηκόντων των. Άρθρ.5.-Δι’ αποφάσεων του Υπουργού των Οικονομικών εντέλλεται πάσα δαπάνη αναγκαία δια την εφαρμογήν των διατάξεων περί φορολογίας του καταναλισκομένου καπνού ως και του άρθρ. 5 του υπ’ αριθ. 207/45 Α.Νόμου προβλέποντος τον καθορισμόν ανωτάτου ορίου κέρδους το οποίον επιτρέπεται να πραγματοποιούν αι Καπνοβιομηχανικαί επιχειρήσεις. Άρθρ.6.-1.Κυρούται η κατ’ εκτέλεσιν της υπ’ αριθ. 232/1946 πράξεως του Υπουργικού Συμβουλίου εκδοθείσα απόφασις του Υπουργού των Οικονομικών υπ’ αριθ. Μ. 4993/30.4.1946 «περί δημιουργίας παρά τη Τραπέζη της Ελλάδος ειδικού λογαριασμού υπό τον τίτλον Αποθεματικόν Προνοίας». Ωσαύτως κυρούνται αι από 11 και 18 Μαΐου 1946, 20 Δεκ. 1946, 3 και 29 Απρ. 1947 αποφάσεις του Κυβερνητικού Οικονομικού Συμβουλίου και αι από 14 Ιουνίου και 25 Αυγ. 1947 αποφάσεις της Νομ. Επιτροπής δια των οποίων ενεκρίθη η διάθεσις του προϊόντος του λ/σμού «Αποθεματικόν Προνοίας» εις το προσωπικόν των Καπνοβιομηχανιών και αι εις εκτέλεσιν τούτων εκδοθείσαι διαταγαί του Υπουργού των Οικονομικών. 2.Δια πράξεως του Υπουργικού Συμβουλίου δύναται ν’ αυξομειώται εις τον λογαριασμόν «Αποθεματικόν Προνοίας» κατατιθεμένη υπό των Καπνοβιομηχανιών εισφορά. 3.Από της ισχύος του παρόντος, αι εις τον λογαριασμόν «Αποθεματικόν Προνοίας» καταθέσεις των Καπνοβιομηχανιών, θα ενεργούνται ανά δεκαήμερον, ήτοι την 1 ην , την 11 ην  και 21 ην  εκάστου μηνός. 4.Δια Πράξεων του Υπουργού των Οικονομικών εκδιδομένων μετ’ απόφασιν του Κυβερνητικού Οικονομικού Συμβουλίου διατίθενται εκάστοτε τα εις τον λογαριασμόν «Αποθεματικόν Προνοίας» συγκεντρούμενα ποσά. 5.Εν περιπτώσει μη εμπροθέσμου καταθέσεως υπό των Καπνοβιομηχάνων εις τον παρά τη Τραπέζη της Ελλάδος τηρούμενον λογαριασμόν «Αποθεματικόν Προνοίας» της καθοριζομένης εκάστοτε εισφοράς, επιβάλλονται κατά τούτων αι υπό της παρ. 3 του άρθρ. 1 του παρόντος προβλεπόμεναι κυρώσεις, ακολουθουμένης της αυτής διαδικασίας. Άρθρ.7.-Κυρούνται α)η υπ’ αριθ. 422/20.7.1946 Πράξις του Υπουργικού Συμβουλίου περί παροχής πριμ εις τους παραγωγούς ευγενών καπνών Μακεδονίας και Θράκης εσοδείας 1944 και αι προς εκτέλεσιν ταύτης εκδοθείσαι Υπουργικαί αποφάσεις και β)η υπ’ αριθ. Α. 22950/1946 απόφασις των Υπουργών Οικονομικών, Εθνικής Οικονομίας και Γεωργίας δια της οποίας επεξετάθη η χορήγησις πριμ και εις τους καπνοπαραγωγούς Κεντρικής και Δυτικής Μακεδονίας. (Αντί για τη σελ. 315) Σελ. 315(α) Τεύχος Η81-Σελ. 95 Κώδικας Φορολογίας Καπνού 28.Ε.α.40 Άρθρ.8.-(Καταργήθηκαν οι διατάξεις του, που αφορούν την εισαγωγή και διάθεση αλατιού δασμ. κλάσης 2501, από το άρθρ. 2 Π.Δ. 604/1985, ΦΕΚ Α΄ 215, κατωτ. σελ. 372). Άρθρ.9.-Η ισχύς του παρόντος Ν.Δ/τος άρχεται από της δημοσιεύσεώς του δια της Εφημερίδος της Κυβερνήσεως. Το παρόν Ν.Δ/μα υποβληθήσεται προς κύρωσιν εις την Βουλήν εντός πενθημέρου από της δημοσιεύσεώς του. Το ως άνω Β.Δ. της 7/9 Δεκ. 1947 εκυρώθη αφ’ ης ίσχυσε δια του Ν.Δ. 564/1948 (κατωτ. αρ. 41).